
Grozījumi Ūdens apsaimniekošanas likumā
Izdarīt Ūdens apsaimniekošanas likumā (Latvijas Republikas Saeimas un Ministru Kabineta Ziņotājs, 2002, 20. nr.; 2003, 2. nr.; 2004, 10. nr.; 2005, 5. nr.; 2007, 13. nr.; 2009, 11. nr.; Latvijas Vēstnesis, 2010, 59., 166., 206. nr.; 2011, 46. nr.; 2012, 195. nr.; 2013, 232. nr.; 2016, 241. nr.; 2019, 25. nr.; 2020, 106. nr.) šādus grozījumus:
1. Aizstāt visā likumā, izņemot 25. panta pirmo daļu un 26. panta trešo daļu, vārdus "reģionālā vides pārvalde" (attiecīgā skaitlī un locījumā) ar vārdiem "Valsts vides dienests" (vienskaitlī un attiecīgā locījumā).
2. Aizstāt visā likumā vārdus "Vides aizsardzības un reģionālās attīstības ministrija" (attiecīgā locījumā) ar vārdiem "Klimata un enerģētikas ministrija" (attiecīgā locījumā).
3. Aizstāt visā likumā vārdus "vides aizsardzības un reģionālās attīstības ministrs" (attiecīgā locījumā) ar vārdiem "klimata un enerģētikas ministrs" (attiecīgā locījumā).
4. Izslēgt 13. panta otrajā daļā un 14. panta otrajā un trešajā daļā vārdu "attiecīgā".
5. Aizstāt 25. panta pirmajā daļā vārdus "Vides pārraudzības valsts birojs vai reģionālā vides pārvalde" ar vārdiem "Valsts vides dienests".
6. 26.pantā:
izteikt trešo daļu šādā redakcijā:
· 
· "(3) Valsts vides dienesta lēmumu par šā likuma 13. panta otrajā daļā un 14. panta trešajā daļā minēto pasākumu noteikšanu, kā arī atļauju var apstrīdēt, iesniedzot iesniegumu Valsts vides dienesta ģenerāldirektoram. Apstrīdēšana neaptur lēmuma vai atļaujas darbību, ja darbības apturēšana var radīt būtisku negatīvu ietekmi uz vidi un Valsts vides dienests to norādījis savā lēmumā vai atļaujā.";
izslēgt ceturto daļu;
izteikt piekto daļu šādā redakcijā:
· "(5) Šajā pantā minēto Valsts vides dienesta ģenerāldirektora lēmumu var pārsūdzēt tiesā Administratīvā procesa likumā noteiktajā kārtībā. Pieteikuma iesniegšana tiesā neaptur lēmuma darbību."
7. Papildināt pārejas noteikumus ar 26. punktu šādā redakcijā:
"26. Iesniegumus par šā likuma 26. panta trešajā daļā minēto Valsts vides dienesta izdoto administratīvo aktu apstrīdēšanu, kas ir iesniegti līdz dienai, kad stājas spēkā grozījumi šā likuma 26. panta trešajā daļā, pārņem Valsts vides dienesta ģenerāldirektors."


	Klimata un enerģētikas ministra pienākumu izpildītājs ‒ ekonomikas ministrs
	(paraksts*)
	V. Valainis


* Dokuments ir parakstīts ar drošu elektronisko parakstu

